laion/Wikipedia-Exotic huggingface dataset:
אייבי + בין

אייבי + בין (באנגלית: Ivy + Bean) היא סדרת ספרים לילדים שנכתבה על ידי הסופרת האמריקאית אנני בארוז (Annie Barrows) ואוירה על ידי המאיירת סופי בלקאול. הספר יצא לאור בעברית בשנת 2012 בתרגומה של עטרה אופק, בהוצאת כתר. הסדרה מתארת את עולמן של אייבי ובין- שתי נערות דעתניות שלא מסתדרות, ובכל זאת משהו מחבר ביניהן והופך אותן לבלתי נפרדות. יחד הן חוות הרפתקאות שונות, מסתבכות בצרות ושומרות אחת על השנייה. עד עתה יצאו לאור שנים עשר ספרים וספר בונוס אחד. הספרים כוללים איורים, אך אינם ספרי תמונות; רמת הקריאה מתאימה לקוראי בית ספר יסודי. נכון לינואר 2022, ישנם שנים עשר ספרים בסדרה. ספר הבונוס נקרא "אייבי + בין + אני - ספר השלימו את החסר", בו ישנן שאלות וניתן למלא פרטים אישיים. בסיפורים, אייבי (ילדה שקטה ואינטלקטואלית) ובין (ילדה סוערת ופרועה) הופכות במהירות לחברות טובות למרות השוני ביניהן וחוסר הרצון הראשוני שלהן לחבב זו את זו. שתיהן ילדות בנות 7 שמתגוררות ברחוב ללא מוצא בסביבה פרברית ברחבת פנקייק[דרושה הבהרה], בעיירה ששמה לא מוזכר. בכל ספר הן נקלעות להרפתקאות פרועות חדשות עם שאר הדמויות בשכונה. אייבי + בין (אפריל 2006) אייבי + בין 2: ורוח הרפאים (אוקטובר 2006) אייבי + בין 3: שוברות שיאים (אוגוסט 2007) אייבי + בין 4: מטפלות בשמרטפית (2007) אייבי + בין 5: מחפשות צרות (אוקטובר 2008) אייבי + בין 6: מוכרחות לרקוד (ספטמבר 2009) אייבי + בין 7: למי יש רעיון? (ספטמבר 2010) אייבי + בין 8: מדווחות מהשטח (ספטמבר 2011) אייבי + בין 9: קובעות את הכללים (ספטמבר 2011) אייבי + בין 10: פותרות תעלומה (ספטמבר 2013). אייבי + בין 11: משפחה גדולה ומאושרת (אוגוסט 2018) אייבי + בין 12: יורדות לעומק העניין (אפריל 2021) ברניס (בין) בלו - אחת מהדמויות הראשיות בסדרה. אחותה של ננסי, והחברה הכי טובה של אייבי. בת 7 וגרה ברחבת הפנקייק. יש לה חברים רבים. אוהבת לעשות תעלולים, להציק לאחותה הגדולה ולצאת להרפתקאות. לא אוהבת לקרוא ולצאת לקניות, וחושבת ששני הדברים משעממים. אייבי - אחת מהדמויות הראשיות בסדרה. אין לה אחיות ואחים, החברה הכי טובה של בין. בת 7 וגרה ברחבת הפנקייק. אוהבת אומנות ומתכננת להפוך למכשפה כשתגדל. אוהבת לקרוא. ננסי - אחותה הגדולה של בין. מחלקת הוראות לאייבי ובין ומלגלגת עליהן. גברת ארובה טייט - מורתן של אייבי ובין. נוהגת לעשות לתלמידים פעילויות שונות, ביניהן קריאה. רובי וטרוור - אחים, חברים של אייבי ובין. לומדים בחינוך ביתי. דרו - ילד בכיתתן של אייבי ובין. זוזו - ילדה בכיתתן של אייבי ובין. ליאו - ילד בכיתתן של אייבי ובין. אמה -ילדה בכיתתן של אייבי ובין. אריק - ילד בכיתתן של אייבי ובין. ונסה - ילדה בכיתתן של אייבי ובין. שבסקי - ילד בכיתתן של אייבי ובין. סופי ו - חברתן של אייבי ובין. קייטי - חברתן של אייבי ובין. גברת טראנץ - שכנתה של בין. בשנת 2020 הוכרז כי נטפליקס תעבד את הספרים לסרט לייב אקשן. בסרט יככבו ג'סי טיילר פרגוסון (Jesse Tyler Ferguson), ג'יין לינץ' (Jane Lynch), סשה פיטרס (Sasha Pieterse), ניה ורדלוס (Nia Vardalos), ג'ייסי דוטין (Jaycie Dotin), גארפילד ווילסון (Garfield Wilson) ומארסי טי האוס (Marci T. House). שלושה סרטים יצאו בשנת 2022. ALA - Notable Children's book (ספרי ילדים בולטים) - 2007 A Kirkus Reviews Best Children’s Book of the Year A Common Sense Media “50 Books All Kids Should Read Before They’re 12” Book Links, Best New Books for the Classroom, 2006 New York Public Library’s 100 Titles for Reading and Sharing 2006 New York Times best-selling series אייבי ובין ויקי - פאנדום אתר אנני ברוז הכרזה על סרט הנטפליקס החדש "אייבי + בין"
Grian (יוטיובר)

צ'ארלס בצ'לור, הידוע יותר בכינויו גריאן (באנגלית Grian; נולד ב-9 באוגוסט 1993) הוא אושיית רשת ויוטיובר אנגלי, המוכר בעיקר מסרטוני מיינקראפט שהוא מעלה לערוץ היוטיוב שלו Grian מאז 2014. נכון לפברואר 2023 לערוץ שלו יש מעל 8 מיליון משתמשים רשומים, סך הכל 711 סרטונים שפורסמו, לסרטון הנצפה ביותר שלו יש מעל 83 מיליון צפיות, ויש לו כ-2,184 מיליון צפיות באופן מצטבר. צ'ארלס בצ'לור נולד באנגליה. בגיל 7 עבר עם משפחתו ליפן ולאחר כמה שנים – לארצות הברית, שם הוציא תואר בביולוגיה. גריאן עיצב תפאורות לערוץ CraftedMovie, שיצר סרטונים קצרים של מיינקראפט. הפופולריות של הערוץ פחתה וגריאן עזב אותו. גריאן פיתח את פרויקט Wynncraft עם כמה מחבריו הוותיקים מהערוץ. בשנת 2018 הצטרף ל-Hermitcraft. גריאן הוא משתתף קבוע בתחרות משחקי מיינקראפט MCC ‏(Minecraft Championship) וניצח כמה פעמים. Hermitcraft הוא שרת מיינקראפט הישרדותי רב-משתתפים פרטי ולמוזמנים בלבד, המורכב מהשחקנים הטובים בעולם, שנוצר ב-2012 (שרת המיינקראפט ביוטיוב הוותיק ביותר). מיולי 2018, מהעונה השישית, גריאן משתתף בשרת, מה שחיזק את הפופולריות של השרת ושל הערוץ שלו. גריאן הוא אחד ממנהלי Wynncraft, שרת מיינקראפט פומבי שמבוסס על ז'אנר משחק תפקידים המוני ברשת (MMORPG), שנוצר ב-2011. השרת מבוסס על משחקי MMORPG ומשתתפים בו 2 מיליון שחקנים, שיא העולם בכמות השחקנים בשרת מיינקראפט MMORPG. התחתן בקיץ 2020. Grian, ברשת החברתית פייסבוק Grian, ברשת החברתית אקס (טוויטר) Grian, ברשת החברתית אינסטגרם Grian, סרטונים בערוץ היוטיוב Grian - Bio, Facts, Family Life of English YouTuber באתר TheFamousPeople Yanna Berman Erez, Grian YouTube stats and analytics, ThoughtLeaders, ‏27 לפברואר 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Grian (יוטיובר)".
אנדור פטרדי

אנדור פטרדי (במקור פולק, בהונגרית: Peterdi Andor; שופורניה, 28 מאי 1881 – בודפשט, 27 במרץ 1958) היה משורר, מתרגם, עיתונאי יהודי-הונגרי. אנדור פולק נולד במשפחה יהודית כבנם של קלמן פולק, קצב ושל אנה הכט. הוריו עברו לסרד, ילדותו עברה עליו שם וסיים במקום שלוש כיתות בבית ספר יסודי. ב-1889 התגרשו הוריו ואביו עבר לבודפשט. בשנת 1890 נשלח הילד בן ה-9 אל אביו, על חשבון מועצת הכפר, כדי לגדלו וללמדו. בבודפשט הוא התחיל שוב את לימודיו בשלוש הכיתות היסודיות ולמד גם את השפה ההונגרית. ב-1893 עברה גם אמו לבודפשט, ומאחר שגם היא נאלצה לעבוד כל היום לפרנסתה, מסרה את בנה כשוליית אופה, שם למד עד המחצית הראשונה של 1894-1895; אחר כך הפך לשוליית חייט; עם זאת, בשנת 1896 עזב את המקצוע הזה וצעד ברגל לווינה, משם נשלח חזרה לבודפשט על חשבון המדינה ונכנס לעבוד בבית מסחר לבדים. עם זאת, אביו מסר אותו לחבר קצב כשולייה ב-1898 והוא נשאר שם עד 1901. לפני שחרורו מחניכותו היה חולה במשך כשנה. ב-1902 בילה את הקיץ במישור ההונגרי הגדול ובספטמבר נרשם לבית הספר למשחק של תיאטרון הקומדיה של בודפשט, אותו סיים את ב-1904. באותה השנה שינה פולק את שם משפחתו לפטרדי. גם השחקן ינה בלשה (מקודם שווייגר) לימד אותו והוא זה שפרסם את כרך השירה הראשון שלו. פטרדי הפך לעיתונאי ב-1905 וב-1909 נשא לאישה את המשוררת ז'ני וארנאי (מקודם: אאוגניה וייס) שנולדה בכפר ההונגרי נג'וואז'ון בו נולד גם טדי קולק, לימים ראש עיריית ירושלים. פטרדי כתב מאמרים שפורסמו בנפסבה ובעיתוני שמאל אחרים. הוא הפך לחבר באגודת פטפי ב-1916, אך עד מהרה התפטר. הוא היה חבר גם ב"אגודת מיקייביץ (Mickiewicz) ההונגרית", שמטרתה הייתה לטפח את יחסי הונגריה-פולין. בין שתי מלחמות העולם עבד כסוחר אמנות, וכתביו פורסמו בכתב העת החשוב "עתיד יהודי". משנת 1942 היה פעיל בתנועת ההתנגדות האנטי נאצית הקטנה בהונגריה. הוא שרד את השואה ובתום מלחמת העולם השנייה בשנת 1945 פרש עקב מחלתו. פטרדי תרגם את שיריו של המשורר הבלגי אמיל ורהארן (בודפשט, 1917) וחלק מכתבי צ'כוב. ילדיהם היו מיקלוש פטרדי, מריה פטרדי והצייר גאבור פטרדי. לבי (1904) שירים חדשים (1906) הארץ שרה (1919) ציפור בר ברוח הסתיו (1936) מסר (שירים נבחרים 1905–1955, 1957) שירי אנדור פטרדי פרידייש קארינתי: שירים מאת אנדור פטרדי. ניוגט, 1909. מס' 15 המוזיאון למורשת היהדות דוברת הונגרית. גאבור פטרד עם הוריו אנדור פטרדי וז'ני וארנאי. אנדור פטרדי באתר moly.hu לקסיקון ביוגרפי הונגרי אנדור פטרדי באתר Arcanum.hu אנדור פטרדי - תולדות הספרות ההונגרית מ-1905 עד 1919 יוז'ף סיניאי: חייהם ויצירותיהם של סופרים הונגרים. אנדור פטרדי מדיה וקבצים בנושא אנדור פטרדי בוויקישיתוף אנדור פטרדי, באתר "Find a Grave" (באנגלית) אנדור פטרדי באתר GENI צילום בביתם בשנת 1956 Gerencsér Tibor: A Magyar Mickiewicz Társaság második évtizede. A Magyar Mickiewicz Társaság tagjainak névsora. In: Acta Papensia XI (2011) 3-4. 195-199. o., library.hungaricana.hu. תרגום ספר השירה בהוצאת טבן באתר Billiongraves
RQ-3 דארקסטאר

RQ-3 דארקסטאר (RQ-3 DarkStar; מאנגלית: כוכב אפל) (כונה "טיר-3 מינוס" במהלך פיתוחו) הוא כלי טיס בלתי מאויש (כטב"ם) לאיסוף מודיעין שהופעל על ידי חיל האוויר האמריקני. טיסת הבכורה שלו נערכה ב-29 במרץ 1996. מחלקת ההגנה הפסיקה את תוכנית הדארקסטאר בינואר 1999, לאחר שקבעה שהכטב"ם לא היה יציב מבחינה אווירודינמית ולא עמד ביעדי העלות והביצועים. ה-RQ-3 דארקסטאר תוכנן ככטב"ם לגובה רב ולשהות ארוכה (HALE), וכלל טכנולוגית חמקנות על-מנת להקשות על גילויו. הדארקסטאר היה אוטונומי לחלוטין: הוא יכל להמריא, לטוס למטרה שנקבעה לו, להפעיל את חיישניו, לשדר את המידע, לחזור לבסיסו ולנחות ללא התערבות אדם. מפעילים אנושיים יכלו, אמנם, לשנות את נתיב הטיסה של הדארקסטאר ואת כיוון החיישנים שלו באמצעות תקשורת רדיו בקו ראייה או באמצעות תקשורת לוויינית. ה-RQ-3 נשא חיישן אלקטרואופטי או מכ"ם, ויכל לשדר מידע בעת מעופו. טיסת בכורה של האבטיפוס הראשון נערכה ב-29 במרץ 1996, אך טיסתו השנייה, ב-22 באפריל 1996, הסתיימה בהתרסקות זמן קצר לאחר ההמראה. תכנון יציב יותר של הדארקסטאר שכונה RQ-3A עשה את טיסתו הראשונה ב-29 ביוני 1998, וביצע בסך-הכל חמש טיסות. שני RQ-3A נוספים נבנו, אך מעולם לא טסו לפני שהתוכנית בוטלה. הראשון מתוכם (A/V #3) מוצג כיום בגלריה הגדולה במוזיאון הטיסה בסיאטל, וושינגטון. אף על פי שדווח כי התוכנית הסתיימה ב-28 בינואר 1999, מגזין התעופה אוויאיישן וויק דיווח באפריל 2003 שה-RQ-3 נמצא עדיין בפיתוח כ"פרויקט שחור". דווח כי הוא הוגדל ויכולתיו שופרו. המגזין טען עוד שדוגמאות ראשונות שימוש במלחמת עיראק. לדיווח זה לא היה אישור מוסמך. ייעוד עיקרי: איסוף מודיעין קבלנים: "סדנת הבואשים" של לוקהיד מרטין בפאלמדייל, קליפורניה, ובואינג בסיאטל, וושינגטון. הנעה: מנוע ויליאמס-רולס FJ44-1A בעל דחף של 1,900 lbf ‏ (8.5 kN). משקל: 8,500 ליברות (3,860 ק"ג) אורך: 15 רגל (4.6 מטר) גובה: 3 רגל 6 אינץ' (1.1 מטר) מוטת כנפיים: 69 רגל (21.3 מטר) מהירות שיוט: 288 מייל/שעה (464 קמ"ש) טווח: 575 מייל (925 ק"מ) סייג רום: 45,000 רגל (13,500 מטר) מדיה וקבצים בנושא RQ-3 דארקסטאר בוויקישיתוף
איברהימה קונה

איברהימה קונה (בצרפתית: Ibrahima Koné; נולד ב-16 ביוני 1999 בבמקו שבמאלי) הוא כדורגלן מאלי המשחק בעמדת החלוץ בקבוצת אלמריה מהלה ליגה ובנבחרת מאלי. קונה גדל במחלקת הנוער של CO במקו. ב-9 בפברואר 2018 חתם בהוגסונד מליגת העל הנורווגית. ב-14 בינואר 2020 הושאל למשך חצי עונה לאדנה דמירספור מהליגה הטורקית השנייה. ב-10 בינואר 2021 חתם קונה על חוזה לשלוש עונות בסרפסבורג 08 מליגת העל הנורווגית. ב-31 בינואר 2022 חתם לארבע וחצי שנים בלוריאן מליגת העל הצרפתית. ב-16 באוגוסט 2023 חתם קונה על חוזה ל-5 שנים באלמריה מהלה ליגה. ב-22 ביולי 2017 ערך קונה את הופעת הבכורה שלו בנבחרת מאלי, בניצחון 0–4 על נבחרת גמביה במסגרת מוקדמות אליפות האומות האפריקאיות 2018. הוא הבקיע שלושער במשחק זה. הוא נכלל בסגל נבחרת מאלי לקראת טורניר גביע אפריקה לאומות 2021. מדיה וקבצים בנושא איברהימה קונה בוויקישיתוף איברהימה קונה, באתר Transfermarkt איברהימה קונה, באתר Soccerway איברהימה קונה, באתר BDFutbol איברהימה קונה, באתר National Football Teams איברהימה קונה, באתר FootballDatabase.eu KONÉ UT 2021 באתר הרשמי של הוגסונד, 9 בפברואר 2018 (בנורווגית) Bekreftet: Kraftspiss klar for Sarpsborg 08 באתר Sarpsborg Arbeiderblad, ‏ 10 בינואר 2021 (בנורווגית) Paul-Marie Gouzerh, Ibrahima Koné, un Aigle chez les Merlus !, FC Lorient, ‏2022-01-31 (בצרפתית) El Almería refuerza su ataque con Ibrahima Koné, www.udalmeriasad.com (בספרדית)
תחבושת היגיינית

המונח "פד" מפנה לכאן. לערך העוסק בתחבושת רפואית, ראו גאזה. תחבושת היגיינית (נקראת גם פד) משמשת נשים בימי וסת כאמצעי לספיגת דם הווסת. התחבושת נמצאת בין גוף האישה לתחתונים ודם המחזור נספג בתוכה, בניגוד לטמפון אשר סופג את הדם כאשר הוא נמצא בתוך הנרתיק ולגביעונית אשר אוגרת את הדם כשהיא נמצאת בתוך הנרתיק. התחבושות ההיגייניות מתחלקות לחד-פעמיות ולרב-פעמיות וממוינות בדרך כלל על פי רמת ספיגה. בישראל החברות המובילות ביצור תחבושות חד-פעמיות הן פרוקטר אנד גמבל עם המותג "אולוויז" וחוגלה-קימברלי עם המותג "קוטקס". התחבושות הרב-פעמיות עשויות בד. הן אינן נזרקות לאחר שימוש בודד ולכן מהוות אלטרנטיבה חסכונית יותר ואקולוגית יותר. ניתן להכין אותן בקלות בבית. עבור נשים רבות, מגע בד טבעי רך עם הגוף נעים יותר ממגע תחבושת סינתטית. הן נחשבות נוחות במיוחד עבור דימום שלאחר לידה כאשר הפות רגיש במיוחד. נוסף לכך, תחבושת מבד טבעי מסריחה פחות מתחבושת סינתטית מאחר שהיא עשויה מחומר נושם יותר. החסרונות של התחבושות הרב-פעמיות הם הצורך לכבס אותן, וכן הצורך לשמור אותן בתיק ייעודי אטום למים ולריח במידה והן מוחלפות מחוץ לבית. טמפון גביעונית מדיה וקבצים בנושא תחבושת היגיינית בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
גנון בעל כתר

גנון בעל כתר (שם מדעי: Cercopithecus pogonias) הוא מין של פרימט מהסוג גנון החי באפריקה המשוונית. אורך הראש והגוף של הגנון 44 עד 54 סנטימטרים בתוספת הזנב שאורכו 73 עד 81 סנטימטרים. משקלו של הזכר הוא עד 4.3 קילוגרמים ואילו הנקבה שוקלת עד 2.9 קילוגרמים. הפרווה בצבע חום עד אפור וסביב הראש והרגליים יש פסים בצבע שחור. הגנון חי ביערות הגשם ויערות ביצה של אפריקה המשוונית במדינות הרפובליקה הדמוקרטית של קונגו, הרפובליקה של קונגו, גבון, הרפובליקה המרכז-אפריקאית, קמרון, גינאה המשוונית כולל האי ביוקו וניגריה. הגנון חי בקבוצות הכוללות זכר יחיד, מספר נקבות והצאצאים שלהן. עונת הרבייה היא בכול השנה ובסיומה נולד צאצא יחיד לאחר חמישה חודשי היריון. הגנון חי בקבוצות עם קופים אחרים כמו קופי קולובוס וגנונים ממינים אחרים כמו גנון לבן-אף גדול (Cercopithecus nictitans) וגנון לבן שפה (Cercopithecus cephus). הטורפים של הגנון הם עיט כתר, פיתון סלעים אפריקני, חתול זהוב אפריקני, שימפנזות ונמרים. הגנון ניזון בעיקר מפירות ואגוזים כמו אגוזי דקל השמן אך גם מעלים, תולעים וחרקים. הגנון נמצא על פי הרשימה האדומה של IUCN במצב השימור קרוב לסיכון עקב ציד ובירוא יערות. מדיה וקבצים בנושא גנון בעל כתר בוויקישיתוף גנון בעל כתר, באתר ITIS (באנגלית) גנון בעל כתר, באתר NCBI (באנגלית) גנון בעל כתר, באתר Animal Diversity Web (באנגלית) גנון בעל כתר, בבסיס הנתונים ARKive (באנגלית) גנון בעל כתר, באתר האנציקלופדיה של החיים (באנגלית) גנון בעל כתר, באתר GBIF (באנגלית) גנון בעל כתר באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
לפנים (אלבום)

לפנים (נכתב באותיות מרווחות "ל פ נ י ם") הוא אלבום האולפן השלישי של הראפר והזמר הישראלי עטר מיינר. האלבום יצא לאור ב-28 באוגוסט 2022, על ידי חברת התקליטים יהלום בהפקתו של מיינר. עטר מיינר כתב, הלחין והפיק את כל שירי האלבום בנוסף לביצוע. באלבום מתארחים שיר דוד גדסי, מעיין ליניק, עדן דרסו, טדי נגוסה, נרקיס, אסקר, מישל שמעונוב, נופר סלמאן וצוקוש. ב-20 בדצמבר 2021, לאחר סיבוב הופעות בן שנה עבור האלבום "לילה טוב", מיינר הודיע על לקיחת פסק זמן מהופעות עבור יצירת אלבומו השלישי. ב-3 בינואר 2022, הוא פרסם בסטורי ברשת החברתית "Instagram" את פרטי האלבום העתידי. כמה חודשים אחר כך, ב-10 באפריל, הוא הודיע כי האלבום ייצא לאור בא' באלול ה'תשפ"ב, ה-28 באוגוסט 2022. כל השירים נכתבו והולחנו על ידי עטר מיינר.  האלבום לפנים באתר ספוטיפיי עטר מיינר, לפני שנה, Instagram, ‏20 בדצמבר 2021
You Never Miss a Real Good Thing (Till He Says Goodbye)

You Never Miss a Real Good Thing (Till He Says Goodbye) (בעברית: את אף פעם לא מפספסת דבר טוב אמיתי (עד שהוא אומר שלום)) הוא שיר שהוקלט על ידי הזמרת האמריקאית קריסטל גייל. השיר יצא לאור ב-11 באוקטובר 1976, על ידי חברת התקליטים יונייטד ארטיסטס, כסינגל המוביל מתוך האלבום, Crystal. השיר הגיע למקום הראשון במצעד שירי הקאנטרי. השיר נכתב על ידי בוב מק'דיל והופק על ידי אלן ריינולדס. "You Never Miss a Real Good Thing (Till He Says Goodbye)" היה השיר השני של גייל שהגיע למקום הראשון במצעד שירי הקאנטרי. הסינגל שהה במקום הראשון במשך שבוע אחד ושהה 12 שבועות במצעד שירי הקאנטרי. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-450,000 השמעות. הווידאו קליפ הרשמי של השיר פורסם ב-15 בספטמבר 2017 והוא מעין הופעה של קריסטל גייל שצולמה בשחור-לבן. סרטון השיר "You Never Miss a Real Good Thing (Till He Says Goodbye)" באתר יוטיוב Crystal Gayle – You Never Miss A Real Good Thing (Till He Says Goodbye) / Forgettin' 'Bout You (1976, Vinyl) (באנגלית), נבדק ב-2022-01-12 Crystal Gayle, Billboard (באנגלית אמריקאית) You Never Miss A Real Good Thing (Till He Says Goodbye) - Remastered, 2001-01-01, נבדק ב-2022-01-12 Crystal Gayle -- You Never Miss A Real Good Thing (Till He Says Goodbye), נבדק ב-2022-01-12
סקוונצה

סֶקְוֶנְצָה היא מהלך מוזיקלי בו קטע מלודי או הרמוני חוזר על עצמו ברצף, אך בהשאה כלפי מטה או כלפי מעלה. כל חזרה שכזו מכונה "חוליה", או לעיתים מכונה בעצמה "סקוונצה", דבר הגורם לעיתים בלבול במינוח. סקוונצה טונאלית היא סקוונצה בה נשמרים במדויק המרווחים בין צלילי הקטע בכל חזרה. סקוונצה דיאטונית היא סקוונצה בה המרווחים מותאמים לסימני היתק (הדיאזים או הבמולים) של הסולם בו כתובה היצירה בה היא מופיעה. מהלך סקוונציאלי יכול להתרחש פעמיים, שלוש ואף יותר בזה אחר זה, כפי שניתן לראות באיור הבא: גם מי שאינו קורא תווים, יכול להבחין כי תצורת התווים בקטעים 2,1 ו-3 חוזרת על עצמה, בכל פעם מעט נמוך יותר על גבי החמשה. הסקוונצה היא מרכיב דומיננטי במוזיקת הבארוק (מייחסים במיוחד לויולדי שימוש נכבד בסקוונצות). אחת הדוגמאות המוכרות והמובהקות ביותר היא הקנון של פכלבל. בתקופה הקלאסית הצטמצם מאוד השימוש בסקוונצות, ואילו בתקופה הרומנטית הן חזרו לשימוש נרחב יותר, אם כי לא באותה מידה כמו בבארוק. בהיותה טכניקת הלחנה בסיסית במוזיקה המערבית, ניתן לזהות מהלכים סקוונציאליים בקטעים מוזיקליים רבים כמעט בכל סגנון: קלאסי, עממי, מודרני או פופולרי. דוגמאות מובהקות לשימוש בסקוונצה בזמן המודרני: פזמון השיר "עלי שלכת" בלחן ז'וזף קוסמה השיר "דו-רה-מי" (מהמחזמר צלילי המוסיקה) בלחן ריצ'רד רוג'רס הפתיחה למנגינת הריקוד "קומה אחא" בלחן שלום פוסטולסקי השיר "כפל" (בביצוע חוה אלברשטיין) בלחן נחום היימן פזמון השיר "עוד לא תמו כל פלאייך" בלחן רמי קלינשטיין תחילת פזמון השיר "דמעות" (בביצוע אייל גולן) בלחן זאב נחמה ותמיר קליסקי מדיה וקבצים בנושא סקוונצה בוויקישיתוף סקוונצה, באתר אנציקלופדיה בריטניקה (באנגלית) סקוונצה (מוזיקה), דף שער בספרייה הלאומית
איבאן רוטקאי

איבאן רוטקאי (במקור רוּס; בהונגרית: Ruttkai Iván; בודפשט, 19 בדצמבר 1922 – סטוקהולם, 30 ביוני 2013) היה גרפיקאי, שחקן, ספורטאי יהודי-הונגרי, אחיהם של השחקנים אווה רוטקאי ואוטו רוטקאי. הוא חי בשוודיה בעשורים האחרונים לחייו. הנתונים על תאריך הלידה שלו (19 בדצמבר 1922) וגם הנתונים המוזכרים בידיעה על מותו (כלומר שנפטר בגיל 87 ב-30.6.13) סותרים לפעמים. יתר על כן, בשנת 2006, אנשים רבים היו מבולבלים כאשר אדם בשם זהה מת ולכן מקורות רבים מתארכים בטעות את 19 ביוני 2006 כמותו. גם הוא כאחותו ואחיו למד את יסודות המשחק בתיאטרון הילדים של הדוד לאקנר. מאוחר יותר הופיע בכמה תיאטראות בבודפשט. החייזר המסתורי (1937) מילת הלב (1937) מקל רוז ווד (1940) היום, אתמול, מחר (1941) מלאך ביד שמאל (1941) סיפור של 12 תוצאות (1956) וילה על הלידו (1971) הוא סרט טלוויזיה, סרט פשע בן ארבעה חלקים רוטקאי היה אלוף הונגריה בהחלקה מהירה על קרח (Speed skating) באולימפיאדת סנט מוריץ (1948) ב-1,500 מטר היה מקום עשירי, ב-5,000 מטר מקום שלוש עשרה, ב-10,000 סיים במקום 15 ובמקום שלושים ושבעה ב-500 מטר. חדשות על מותו של MTI הונגרי הרפתקן המתגורר בשוודיה איבאן רוטקאי, במסד הנתונים הקולנועיים IMDb (באנגלית) איבאן רוטקאי ב Google Art&Culture איבאן רוטקאי ב-PRABOOK ידיעה על מותו ב-BLIKK egyes források Ruttkay vezetéknévvel jegyzik HVG Kiadó Zrt, Meghalt Ruttkai Iván, Ruttkai Éva testvére, hvg.hu, ‏2013-07-01 (בהונגרית) "Dr. Ruttkay Iván 2006. július 5-i temetésének híre a Budapesti Unitárius Hírlevélben (IV.évf., 3.sz., 4.o.)" (PDF). אורכב מ-המקור (PDF) ב-2014-03-11. "Olimpiai adatlapja a sports-reference.com-on". אורכב מ-המקור ב-2016-03-04.
ג'יימס מקארתור

ג'יימס גורדון מקארתור (James Gordon MacArthur‏; 8 בדצמבר 1937 – 28 באוקטובר 2010) היה שחקן קולנוע וטלוויזיה אמריקאי שהתפרסם בעיקר בתפקיד "דאנו" בסדרה הוואי חמש-אפס. מקארתור היה בנם המאומץ של המחזאי צ'ארלס מקארתור ואשתו השחקנית הלן הייז. להם הייתה גם בת ביולוגית מרי, שמתה בגיל 19 מפוליו. הוא גדל באווירה תרבותית וספרותית. הסנדקית שלו הייתה השחקנית ליליאן גיש ובביתם בקרו ג'ון סטיינבק, הארפו מרקס, בן הכט, ג'ון ברימור ועוד. הופעתו הראשונה הייתה על הבמה עם אחותו מרי. ב-1955 החל להופיע בקולנוע ובטלוויזיה. הוא הוחתם על ידי וולט דיסני ושיחק שם ב-"האור ביער" (1958), משפחת רובינסון השווייצרית (1960), "חטוף" (1960), "אדם שלישי על ההר" (1959), הרופאים הצעירים (1962) ועוד. ב-1965 שיחק בסרט יום לפני הכניעה המתאר את הקרב על הבליטה במלחמת העולם השנייה. הוא הופיע בסרטים בעיקר בתפקידי משנה. בטלוויזיה הופיע בסדרות בוננזה, ספינת האהבה, "אי הפנטזיה", ידיד לעת צרה, "אלקטרז" ועוד. מקארתור היה נשוי שלוש פעמים והיו לו שני בנים ושתי בנות. הוא מת בנסיבות טבעיות ב-28 באוקטובר 2010 ב-ג'קסונוויל, פלורידה בגיל 72. מכל הופעותיו הרבות הוא זכור בעיקר בזכות הופעתו בסדרה הוואי חמש-אפס ששודרה בשנים 1968–1980. הוא שיחק בתור דני "דאנו" ויליאמס, סגנו הנאמן של סטיב מקגארט (ג'ק לורד). המשפט "דאנו, עצור אותם" ("Book 'em, Danno") הפך לאחד המשפטים הזכורים ביותר בהיסטוריה של הטלוויזיה. מדיה וקבצים בנושא ג'יימס מקארתור בוויקישיתוף אתר האינטרנט הרשמי של ג'יימס מקארתור (באנגלית) ג'יימס מקארתור, במסד הנתונים הקולנועיים IMDb (באנגלית) האתר של ג'יימס מקארתור צילומים של ג'יימס מקארתור מתקופות שונות בחייו, באתר יוטיוב ג'יימס מקארתור, באתר "Find a Grave" (באנגלית)
קרב גבעת בנקר

קרב גבעת בנקר (באנגלית: Battle of Bunker Hill) היה קרב במלחמת העצמאות של ארצות הברית שחל ב-17 ביוני 1775 בגבעת בריד, במסגרת המצור על בוסטון. גנרל ישראל פטנאם (Israel Putnam) פיקד על הכוחות המהפכניים האמריקאיים, ומייג'ור גנרל ויליאם האו פיקד על כוחות הצבא הבריטי. היות שרוב הלחימה לא התרחשה בגבעת בנקר עצמה, הקרב נקרא לעיתים נדירות (אך באופן מדויק יותר) קרב גבעת בריד. תוצאת הקרב הייתה ניצחון פירוס עבור הבריטים. הם ספגו את מספר האבדות הגדול ביותר במהלך המלחמה כולה: 226 הרוגים ו-828 פצועים. המתיישבים הצליחו להחזיק מעמד ולהדוף את 2 המתקפות הראשונות. במתקפה השלישית אזלה התחמושת של המתיישבים, והכוחות הבריטים הצליחו לכבוש את ביצורי האדמה בגבעות בריד ובנקר. לאחר מכן הגנרל הבריטי הנרי קלינטון העיר ביומנו ש"עוד כמה ניצחונות כאלה יביאו לבטח לקץ השלטון הבריטי באמריקה". המטרה המיידית של גנרל האו הושגה, אבל לא השפיעה על המצור; עם זאת היא הדגימה את העובדה שהמתיישבים היו מוכנים לעמוד בקרב קשה. מקובל שאת הפקודה המפורסמת "אל תירו עד שתראו את הצבע הלבן בעיניהם (של הבריטים)" נתן הקולונל ויליאם פרסקוט אך יש היסטוריונים החולקים על כך. לזכר הקרב הוקמה בבוסטון אנדרטת גבעת בנקר. מדיה וקבצים בנושא קרב גבעת בנקר בוויקישיתוף מרעיון לממשות מאת גיורא קולקה קרב גבעת בנקר, באתר אנציקלופדיה בריטניקה (באנגלית) קרב באנקר היל, בוסטון, מסצ'וסטס, 1775, דף שער בספרייה הלאומית ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
המדרגות הטורקיות (סיציליה)

המדרגות הטורקיות (באיטלקית: Scala dei Turchi) הוא צוק סלעי לחוף הים התיכון בקרבת ריאלמונטה (אנ') שבנפת אגריג'נטו שבדרום סיציליה המוגדר כשמורת טבע. הצוק בנוי מאבן גיר והטבע עיצב אותו בצורת מדרגות. החופים החוליים שלידו זכו לפרסום לאחר ששימשו למחסה לפירטים (בין השאר לפירטים טורקים שנתנו את שמם לאתר). המקום פופולרי בקרב תיירים ורשויות סיציליה פועלים להפיכתו לשמורת טבע ולהכרזתו כאתר מורשת עולמית. מצוק הגיר, שגובהו כ-50 מטר, נוצר ממשקע ימי בעידן הפלאוקן ומתאפיין בצבע לבן בוהק. החשיפה למזג האוויר ולמלח הים גרם לשחיקת הסלע וליצירת שפוע דמוי מדרגות היורד לים. המצוק בולט לים ויוצר בשל כך מפרצים חוליים מוגנים משני צידיו. המפרצים משני צידי המצוק שימשו לאורך ההיסטוריה לעגינת ספינות של פירטים בגלל היותם סגורים ובגלל ההגנה מהרוח שמספק המצוק. כבר בימי הביניים המוקדמים שימשו המפרצים לעגינת ספינות של סרצנים שפעלו ברחבי הים התיכון. החל מהמאה ה-16 שימש המקום לעגינת שודדי ים ברברים, שהגיעו מצפון אפריקה, והתמודדו מול ספינות של הצלבנים. בתקופת האימפריה העות'מאנית שימש המקום לספינות פירטים טורקים שנתנו למקום את שמו. ב-2007 הגישו רשויות העיר הקרובה, ריאלמונטה (אנ'), בקשה להכרה באתר כאתר מורשת עולמית (בקשה שעדיין לא אושרה). בפברואר 2020 החליטו רשויות מחוז אגריג'נטו, שהאתר נמצא בתחומה, להלאים את האתר מידי הבעלים המקומיים לאחר הזנחה של שנים שהביאה להרס של האתר עקב עומס תיירים וונדליזם. במסגרת הלאמה זו נסגר האתר כדי לבחון דרכים לאפשר ביקורים במקום. כמו כן מתנהל הליך משפטי מול גורם הטוען שהחוף בבעלותו. בינואר 2022 אירע מקרה של ונדליזם באתר במהלכו נצבע הצוק בצבע אדום אך נוקה לאחר מספר ימים. האתר התפרסם בעקבות סדרה של ספרים שכתב הסופר האיטלקי אנדראה קמילרי שבמרכזם דמותו של "המפקח מונטלבנו" (אנ'). בחלק מספרים אלו התחוללה העלילה באזור המצוק הלבן והסביבה. הבמאי הסיציליאני ג'וזפה טורנאטורה צילם חלק מסרטיו באתר זה וביניהם הסרטים "מלנה" (אנ') (בכיכובה של מוניקה בלוצ'י), אהבה במלחמה (אנ') ואריתימיה (Arritmìa). כמו כן צילם טורנאטורה באתר מספר פרקים של הסדרה על "המפקח מונטלבנו" של אנדראה קמילרי. מדיה וקבצים בנושא המדרגות הטורקיות בוויקישיתוף המדרגות הטורקיות, באתר geositidisicilia.it (איטלקית) המדרגות הטורקיות, באתר lavalledeitempli.it (עמק המקדשים) המדרגות הטורקיות, באתר "למטייל" (אורכב) הלאמת המדרגות הטורקיות, באתר הגרדיאן, 28 בפברואר 2020 משערים שונדליזם זה קשור להליך המשפטי הקשור לבעלות על החוף הוונדליזם במצוק המדרגות הטורקיות, באתר ה BBC, תאריך 10 בינואר 2022 המדרגות הטורקיות נצבעו אדום, באתר הגרדיאן, 9 בינואר 2022